Úradný vestník L 086 , 06/04/1993 S. 0007 - 0015

Fínske špeciálne vydanie: Kapitola 3 Zväzok 49 S. 0060

Švédske špeciálne vydanie: Kapitola 3 Zväzok 49 S. 0060



Rozhodnutie Komisie z 5. februára 1993 o veterinárnych podmienkach a veterinárnej certifikácii pre dovozy zvierat koňovitých určených na zabitie (93/196/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach, ktorými sa riadi premiestňovanie a dovoz z tretích krajín zvierat koňovitých [1], naposledy zmenenú a doplnenú smernicou 92/361/EHS [2], a najmä jej článok 15 bod a) a články 16 a 18, so zreteľom na smernicu Rady 91/496/EHS z 15. júla 1991, ktorou sa ustanovujú zásady, ktorými sa riadi organizácia veterinárnych kontrol zvierat vstupujúcich do spoločenstva z tretích krajín, a ktorou sa menia a dopĺňajú smernice 89/662/EHS, 90/425/EHS a 90/675/EHS [3], naposledy zmenenú a doplnenú rozhodnutím 92/438/EHS [4], a najmä jej článok 4, keďže rozhodnutím Rady 79/542/EHS [5], naposledy zmeneným a doplneným rozhodnutím Komisie 93/100/EHS [6], bol vytvorený zoznam tretích krajín, z ktorých členské štáty povolia dovozy zvierat koňovitých; keďže je taktiež nevyhnutné zohľadniť regionalizáciu určitých tretích krajín nachádzajúcich sa na uvedenom zozname, ktorý je predmetom rozhodnutia Komisie 92/160/EHS [7], zmeneného a doplneného rozhodnutím 92/161/EHS [8]; keďže zodpovedné národné veterinárne orgány sa zaviazali oznámiť Komisii a členským štátom telegramom, telexom alebo telefaxom do 24 hodín od potvrdenia výskyt akejkoľvek infekčnej alebo nákazlivej choroby zvierat koňovitých uvedených na zoznamoch A a B Medzinárodného úradu pre nákazy zvierat (OIE) alebo schválenie vakcinácie proti ktorejkoľvek z nich alebo, v primeranom čase, akékoľvek zmeny v národných dovozných pravidlách týkajúcich sa zvierat koňovitých; keďže podmienky, ktoré sa musia stanoviť pre dovozy zvierat koňovitých určených na zabitie sa uplatňujú bez toho, aby tým boli dotknuté požiadavky smernice Rady 86/469/EHS [9], v tom zmysle, že na účely výkrmu zvierat koňovitých sa nesmú používať žiadne tyreostatické, estrogénne, androgénne alebo gestagénne látky; keďže certifikácia zásielky zvierat koňovitých určených na zabitie bola stanovená, za predpokladu, že zvieratá sú riadne označené a identifikované; keďže z tohto dôvodu je potrebné stanoviť jasné a nezmazateľné označenie zvierat koňovitých určených na zabitie; keďže rôzne kategórie zvierat koňovitých majú svoje vlastné charakteristické znaky a ich dovozy sa povoľujú na rôzne účely; keďže z tohto dôvodu sa musia stanoviť rôzne veterinárne požiadavky pre koňovité zvieratá určené na zabitie, ktoré sa posielajú priamo na bitúnok určenia a zvieratá koňovité určené na zabitie, ktoré prechádzajú cez trh alebo zberné stredisko; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Bez toho, aby tým bolo dotknuté rozhodnutie 92/160/EHS, členské štáty povolia dovozy zvierat koňovitých určených na zabitie z tretej krajiny uvedenej v časti 1 prílohy k rozhodnutiu 79/542/EHS a ktoré sú jasne a nezmazateľne označené vypáleným "S", ktoré nesmie byť menšie ako 3 cm na kopyte ľavej prednej nohy a i) ktoré, ak sú posielané priamo na bitúnok, v ktorom majú byť zabité do 5 dní po príchode na bitúnok a nie neskôr ako 5 dní po príchode do spoločenstva, spĺňajú požiadavky prílohy I k tomuto rozhodnutiu. Ak však zvieratá koňovité podstúpili prepravu po mori, ktorá trvala dlhšie ako 8 dní, tak členské štáty môžu rozhodnúť o tom, že takéto zvieratá koňovité môžu byť zabité do 21 dní od príchodu na bitúnok, za predpokladu, že na bitúnku zostanú pod denným dozorom úradného veterinárneho lekára. Členské štáty takéto prípady oznámia Komisii; alebo ii) ktoré, ak pred zabitím prechádzajú trhom alebo zberným strediskom spĺňajú požiadavky prílohy II. Článok 2 Toto rozhodnutie je adresované členským štátom. V Bruseli 5. februára 1993 Za Komisiu René Steichen člen Komisie [1] Ú. v. ES L 224, 18.8.1990, s. 42. [2] Ú. v. ES L 157, 10.6.1992, s. 28. [3] Ú. v. ES L 268, 24.9.1991, s. 56. [4] Ú. v. ES L 243, 25.8.1992, s. 27. [5] Ú. v. ES L 146, 14.6.1979, s. 15. [6] Ú. v. ES L 40, 17.2.1993, s. 23. [7] Ú. v. ES L 71, 18.3.1992, s. 27. [8] Ú. v. ES L 71, 18.3.1992, s. 29. [9] Ú. v. ES L 275, 26.9.1986, s. 36. -------------------------------------------------- PRÍLOHA I +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA II +++++ TIFF +++++ +++++ TIFF +++++ +++++ TIFF +++++ --------------------------------------------------